《简深甫》
宋代·刘敞

与君一城居，其实跬步间。慊慊不相从，十日俄忽然。

一城岂为不，十日岂为短。客子局人事，心与迹相反。

而况各异乡，茫茫隔山陂。岁时若奔车，过去谁复推。

伊昔厌幽独，愿子东西邻。虽邻尚不觌，何似南北人。

人间实如此，千别能一会。兴来即上马，埽塌聊相对。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。